ჯასტინ ტრიუდო

ჯასტინ (ჟუსტენ) პიერ ჯეიმს ტრიუდოინგლისურო ჯოხო გჷმირაგადუაფუ — "ჯასტინ", ფრანგულო გჷმირაგადუაფუ მუჭოთ "ჟუსტენ", მარა შეთმეფხვადჷნა ჯოხო "ჯასტინი" (; , ოტავა) — კანადარი პოლიტიკოსი, კანადაშ 23-ა პრემიერ მინისტრი 2015-2025 წანეფს. კანადაშ ლიბერალური პარტიაშ მაკათური, 2013-2025 წანეფს რდჷ თე პარტიაშ ლიდერი. კანადაშ ჸოფირი პრემიერ-მინისტრიშ პიერ ელიოტ ტრიუდოშ უნჩაში ქომოლსქუა. კანადაშ ლიბერალურ პარტიაქ ჯასტინ ტრიუდოშ დუდალათ 2015 წანაშ საპარლამენტო გიშაგორუეფს გიმორძგუ, დო თეშნერო ტრიუდოქ კანადაშ ისტორიას მაჟირა არძაშე ახალნორდი პრემიერ-მინისტრო გჷნირთჷ (ჯო კლარკიშ უკული, ნამუქჷთ კანადაშ პრემიერ-მინისტრიშ პოსტი დეკინჷ 40 წანაშ ხანს, 1979 წანას).

 ბიოგრაფია 
ჟან-დე-ბრებეფიშ კოლეჯიშ ოშქაშე სკოლაშ თებაშ უკული, მაკგილიშ უნივერსიტეტის ინგლისური ლიტერატურაშ ბაკალავრიშ ხარისხი ეჭოფჷ დო ბრიტანეთიშ კოლუმბიაშ უნივერსიტეტის  - პედაგოგიკაშ ბაკალავრიშ ხარისხი.

სოციალურ რკვიეფს ამანჯენდჷ, ვესტ პოინტ გრეიშ აკადემიას დო ვანქუვერს, უინსტონ ჩერჩილიშ ჯოხონობაშ ოშქაშე სკოლას ფრანგულ ნინას დო მათემატიკას ოგურუანდჷ . 2002 წანაშე, 2 წანაშ გოძვენას, მონრეალიშ პოლიტექნიკურ სკოლას საინჟინერო საქვარს გურაფულენდჷ. 2004 წანას, მუშენდჷ რადიოდგჷმილი CKAC-ს. 2005—2006 წანეფს, მაკგილიშ უნივერსიტეტის „ანდოგანი ორთაშ გეოგრაფიაშ“ (Environmental Geography) სპეციალობათ მაგისტრატურას გურაფულენდჷ.

 პიჯული რინა 
ჯასტინიშ მასქერეფქ ართიანს დეთხიეს, მუჟამსჷთ ჯასტინი 6 წანერი რდჷ. ჯასტინიშ ჯიმალეფი — ალექსანდრი (დ. 25.12.1973, ჟურნალისტი დო რეჟისორ-დოკუმენტალისტი) დო მიშელი (2.10.1975 — 13.11.1998, სტუდენტი, თხილამურეფით სიონტიშ ბორჯის გიმნაველი შვეს ქათაჸუნ დო დოღურჷ, თიში რსხულქ ვა აგორეს).

2005 წანაშ 28 მესიშე ალმასქუთ ჸუნს ჸოფილი ტელემაჸვენჯი დო ფოტომოდელი სოფი გრეგუარი, ჸუნს სუმი სქუა:
 ქომოლსქუა ქსავიერ ჯეიმსი (18.10.2007);
 ცირასქუა ელა-გრეის მარგარეტი (05.02.2009)Justin and Sophie Trudeau Welcome Daughter Ella-Grace;
 ქომოლსქუა ადრიანი (28.02.2014)Justin Trudeau welcomes baby son, Hadrian.

რესურსეფი ინტერნეტის 
 ოფიციალური ვებ-ხასჷლა

 სქოლიო 

კატეგორია:კანადაშ ლიბერალური პარტია
კატეგორია:კანადაშ პრემიერ-მინისტრეფი